1942. november közepén befejeződött a Kokoda ösvényi csata Új-Guineán, és a szövetséges csapatok megkezdték az előkészületeket a nagy japán hídfő, Buna és Gona megostromlására. A hídfő elfoglalása elengedhetetlen volt ahhoz, hogy folytathassák előrenyomulásukat a sziget nyugati partján, illetve belsejében észak felé. Ehhez azonban folyamatos ember- és felszerelés-utánpótlásra volt szükség, amelyet sem szárazföldön, sem légi úton nem tudtak biztosítani. A szövetségesek úgy döntöttek, hogy teherhajókkal oldják meg az utánpótlást.